ai4bharat/Pralekha huggingface dataset:
મંત્રીમંડળ
મંત્રીમંડળે ભારતીય રેલવેને 700 MHz બેન્ડમાં 5 MHzની ફાળવણીને મંજૂરી આપી
ટ્રેનોના પરિચાલનમાં સલામતી અને સુરક્ષામાં વધારો કરવામાં મદદરૂપ થશે
રેલવેના પરિચાલન અને સલામતીમાં વ્યૂહાત્મક પરિવર્તન લાવે છે
લૉકૉ પાઇલટ્સ અને ગાર્ડ્સ વચ્ચે વિના અવરોધે કમ્યુનિકેશન સુનિશ્ચિત કરે છે અને તેથી સલામતીમાં વધારો થાય છે
પરિચાલન, સલામતી અને સુરક્ષા ઉપકરણો માટે સુરક્ષિત ધ્વનિ, વીડિયો અને ડેટા કમ્યુનિકેશન સેવા પૂરી પાડે છે
કુલ પરિયોજનાનું અંદાજિત રોકાણ રૂ. 25,000 કરોડ કરતાં વધારે છે
આગામી 5 વર્ષમાં પરિયોજનાનું કામ પૂર્ણ કરવામાં આવશે
આ ઉપરાંત, રેલવેએ ટ્રેન કોલિએશન અવોઇડન્સ સિસ્ટમને મંજૂરી આપી જે સ્વદેશમાં જ વિકસાવવામાં આવી છે અને તેનાથી ટ્રેનો વચ્ચેની ટક્કર ટાળવામાં મદદ મળશે જેથી મુસાફરોની સલામતી સુનિશ્ચિત થઇ શકશે
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે 'આત્મનિર્ભર ભારત' મિશનને વધુ વેગવાન બનાવવાની દિશામાં એક પગલું લઇને 700 MHz આવૃત્તિ બેન્ડમાં ભારતીય રેલવેને 5 MHz સ્પેક્ટ્રમની ફાળવણીને મંજૂરી આપી છે. સ્ટેશનો અને ટ્રેનોમાં લૉકૉની સલામતી અને સુરક્ષામાં વધારો કરવા માટે આ મંજૂરી આપવામાં આવી છે.
આ સ્પેક્ટ્રમ સાથે, ભારતીય રેલવે પોતાના માર્ગો પર મોબાઇલ ટ્રેન રેડિયો કમ્યુનિકેશન આધારિત LTE  પ્રદાન કરવાની કલ્પના રાખે છે. આ પરિયોજનામાં કુલ અંદાજિત રોકાણની રકમ રૂ. 25,000 કરોડ કરતાં વધારે છે. આ પરિયોજનાનું કામ આગામી 5 વર્ષમાં પૂરું કરવામાં આવશે.
આ ઉપરાંત, ભારતીય રેલવે દ્વારા TCAS ને પણ મંજૂરી આપવામાં આવી છે. સ્વદેશમાં વિકસાવવામાં આવેલી આ ATP  સિસ્ટમથી ટ્રેનો વચ્ચે થતી ટક્કરો ટાળવામાં મદદ મળી રહેશે અને તેના પરિણામ સ્વરૂપે અકસ્માતો ઘટશે અને મુસાફરોની વધુ સલામતી સુનિશ્ચિત થશે.
તે રેલવેના પરિચાલન અને જાળવણીના કાર્યોમાં વ્યૂહાત્મક પરિવર્તન લાવે છે. તેનાથી સલામતી વધારવામાં અને વર્તમાન માળખાકીય સુવિધાઓનો ઉપયોગ કરીને વધુ ટ્રેનો દોડાવવાની લાઇન ક્ષમતામાં વધારો કરવામાં મદદ મળી રહેશે. આધુનિક રેલવે નેટવર્કના પરિણામરૂપે પરિવહન ખર્ચમાં ઘટાડો આવશે અને ઉચ્ચ કાર્યદક્ષતા પ્રાપ્ત થશે. તેમજ, તેનાથી 'મેક ઇન ઇન્ડિયા' મિશન પૂરું કરવા માટે અને રોજગારી સર્જન માટે બહુરાષ્ટ્રીય કંપનીઓને ભારતમાં પોતાના વિનિર્માણ એકમો ઉભા કરવા માટે આકર્ષી શકાશે.
ભારતીય રેલવે માટે LTEનો ઉદ્દેશ પરિચાલન, સલામતી અને સુરક્ષા ઉપકરણો માટે સુરક્ષિત અને ભરોસાપાત્ર ધ્વનિ, વીડિયો અને ડેટા કમ્યુનિકેશન સેવાઓ પ્રદાન કરવાનો છે. આધુનિક સિગ્નલિંગ અને ટ્રેન સુરક્ષા પ્રણાલીઓ માટે તેનો ઉપયોગ કરવામાં આવશે અને તેનાથી લૉકૉ પાઇલટ તેમજ ગાર્ડ્સ વચ્ચે વિના અવરોધે કમ્યુનિકેશન સુનિશ્ચિત થઇ શકશે. તે કાર્યદક્ષ, સલામત અને ઝડપી ટ્રેન પરિચાલન સુનિશ્ચિત કરવા માટે ખાસ કરીને કોચ, વેગન અને લૉકૉ તેમજ CCTVકેમેરા દ્વારા આપવામાં આવતા લાઇવ વીડિયો સહિત ઇન્ટરનેટ ઓફ થિંગ્સ  આધારિત રીમોટ એસેટ મોનિટરિંગ પણ સક્ષમ કરશે.
ભારતીય ટેલિકોમ નિયામક સત્તામંડળ દ્વારા કરવામાં આવેલી ભલામણ અનુસાર રોયલ્ટી ચાર્જ અને કેપ્ટિવ ઉપયોગ માટે લાઇસન્સ ફી માટે ટેલિકોમ્યુનિકેશન્સ વિભાગ દ્વારા સૂચવવામાં આવેલી ફોર્મ્યુલાના આધારે સ્પેક્ટ્રમ ચાર્જ લેવામાં આવે તેવી સંભાવના છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પોતાની પ્રથમ પહેલમાં, પ્રધાનમંત્રી 6 ઓગસ્ટે વિદેશમાં ભારતીય મિશનના વડાઓ અને વેપાર અને વાણિજ્ય ક્ષેત્રના હિસ્સેદારો સાથે વાતચીત કરશે
પીએમ 'લોકલ ગોઝ ગ્લોબલ - મેક ઇન ઇન્ડિયા ફોર ધ વર્લ્ડ' માટે આહ્વાન કરશે
પ્રધાનમંત્રી શ્રી નરેન્દ્ર મોદી 6 ઓગસ્ટ, 2021 ના રોજ સાંજે 6 વાગ્યે વીડિયો કોન્ફરન્સિંગ દ્વારા દેશના વેપાર અને વાણિજ્ય ક્ષેત્રના હિસ્સેદારો સાથે વિદેશમાં ભારતીય મિશનના વડાઓ સાથે વાતચીત કરશે. આ ઇવેન્ટ પ્રધાનમંત્રી દ્વારા 'લોકલ ગોઝ ગ્લોબલ - મેક ઇન ઇન્ડિયા ફોર ધ વર્લ્ડ' માટે ક્લેરિયન કોલ રજૂ કરશે. MSMEs અને ઉચ્ચ શ્રમ-સઘન ક્ષેત્રો માટે
નિકાસમાં રોજગારીની વિશાળ સંભાવના છે, ખાસ કરીને જેની ઉત્પાદન ક્ષેત્ર અને એકંદર અર્થતંત્ર પર વ્યાપક અસર પડે છે. આ વાતચીતનો ઉદ્દેશ ભારતની નિકાસ અને વૈશ્વિક વેપારમાં તેનો હિસ્સો વધારવા અને વિસ્તૃત કરવા માટે કેન્દ્રિત ભાર આપવાનો છે.
આ સંવાદનો હેતુ આપણી નિકાસ ક્ષમતાને વિસ્તૃત કરવા અને વૈશ્વિક માંગને પૂર્ણ કરવા માટે સ્થાનિક ક્ષમતાઓનો ઉપયોગ કરવા માટે તમામ હિસ્સેદારોને ઉત્સાહિત કરવાનો છે.
કેન્દ્રીય વાણિજ્ય મંત્રી અને વિદેશ મંત્રી પણ વાતચીત દરમિયાન ઉપસ્થિત રહેશે. આ વાતચીતમાં વીસથી વધુ વિભાગોના સચિવો, રાજ્ય સરકારના અધિકારીઓ, એક્સપોર્ટ પ્રમોશન કાઉન્સિલના સભ્યો અને ચેમ્બર્સ ઓફ કોમર્સની ભાગીદારી પણ જોવા મળશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કોર્પોરેટ બાબતોનું મંત્રાલય
મંત્રીમંડળે ધ ઇન્સ્ટિટ્યૂટ ઓફ ચાર્ટર્ડ એકાઉન્ટન્ટ ઓફ ઈન્ડિયા  અને ચેમ્બર ઓફ ઓડિટર્સ ઓફ ધ રિપબ્લિક ઓફ અઝરબૈજાન  વચ્ચે સમજૂતી કરારોને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે ધ ઇન્સ્ટિટ્યૂટ ઓફ ચાર્ટર્ડ એકાઉન્ટન્ટસ્ ઓફ ઈન્ડિયા  અને ચેમ્બર ઓફ ઓડિટર્સ ઓફ ધ રિપબ્લિક ઓફ અઝરબૈજાન  વચ્ચેના સમજૂતી કરારોને મંજૂરી આપી છે.
વિગતો:
ICAI અને ચેમ્બર ઓફ ઓડિટર્સ ઓફ ધ રિપબ્લિક ઓફ અઝરબૈજાન  વચ્ચેના સમજૂતી કરારો પર થયેલા આ હસ્તાક્ષર સભ્ય વ્યાવસ્થાપન, વ્યાવસાયિક નૈતિકતા, ટેકનિકલ સંશોધન, સીપીડી, વ્યાવસાયિક એકાઉન્ટન્સી તાલીમ, ઓડિટ ગુણવત્તા દેખરેખ, એકાઉન્ટિંગ જ્ઞાનમાં આધુનિકતા, વ્યાવસાયિક અને બૌદ્ધિક વિકાસ વેગેરે જેવા ક્ષેત્રોમાં પારસ્પરિક સહયોગ સ્થાપિત કરવા માટે મદદ કરશે.
અમલીકરણ વ્યૂહરચના અને લક્ષ્યાંકો:
આઇસીએઆઇ અને સીએએઆર બંનેનો ઉદ્દેશ્ય ઓડિટ, ફાયનાન્સ અને એકાઉન્ટિંગ વ્યવસાયિકોની તાલીમના ક્ષેત્રોમાં સહયોગ મજબૂત કરવાનો છે. આઇસીએઆઇ અને સીએએઆર વ્યાવસાયિક સંસ્થાનો દ્વારા પ્રકાશિત પુસ્તકો, મેગેઝીન અને અન્ય પ્રકાશનોનું આદાનપ્રદાન કરવાનો હેતુ ધરાવે છે, મેગેઝીનમાં અને બંને પક્ષોની વેબસાઇટ પર પારસ્પરિક ઓડિટ અને એકાઉન્ટિંગ ઉપર લેખ પ્રકાશિત કરવા માંગે છે તેમજ ઓડિટ, ફાયનાન્સ અને એકાઉન્ટિંગના વિકાસ પર સંયુક્ત સંમેલનો, ગોષ્ઠીઓ, ગોળ મેજી પરિષદો અને તાલીમનું આયોજન તથા નાણાકીય સહાયતા આપવાની ઈચ્છા ધરાવે છે. આઇસીએઆઇ અને સીએએઆર બ્લોક ચેઇન, સ્માર્ટ કોન્ટ્રેક્ટ સિસ્ટમ, પરંપરાગત એકાઉન્ટિંગમાં પરિવર્તન કરી ક્લાઉડ એકાઉન્ટિંગ સહિત ઓડિટ અને એકાઉન્ટિંગના ક્ષેત્રમાં નવીન પદ્ધતિઓના અમલીકરણ ઉપર અભ્યાસ હાથ ધરવાની ઈચ્છા પણ ધરાવે છે. આ ઉપરાંત ભ્રષ્ટાચાર અને નાણાં ઉચાપત વિરુદ્ધ સંયુક્ત સહયોગ હાથ ધરવા માંગે છે.
અસરો:
આઇસીએઆઇના સભ્યો અનેક દેશોના સંગઠનોમાં મધ્યમથી લઈને ટોચના પદો ધરાવે છે અને જે તે દેશના સંલગ્ન સંગઠનમાં નિર્ણય/નીતિ ઘડતરની વ્યૂહરચનાને પ્રભાવિત કરી શકે છે. આ સમજૂતી કરાર બંને પ્રદેશોમાં એકાઉન્ટન્સીના ક્ષેત્રમાં નવીન રીતભાતો અને ટેકનોલોજીના અમલીકરણ સહિત જ્ઞાનના આદાનપ્રદાન અને શ્રેષ્ઠતમ પ્રક્રિયાઓને મજબૂત કરવા ઉપર ધ્યાન કેન્દ્રિત કરશે.
લાભ:
વિશ્વના 45 દેશો અને 69 શહેરોમાં પોતાના ચેપ્ટર અને પ્રતિનિધિ ઓફિસોના વિશાળ નેટવર્કના માધ્યમથી આ દેશોમાં પ્રવર્તમાન પ્રવૃત્તિઓને વહેંચીને એક મહત્વપૂર્ણ ભૂમિકા નિભાવવા માટે કટિબદ્ધ છે, કે જેથી ભારત સરકાર વિદેશી રોકાણને આકર્ષિત કરવા અને તેમની કચેરીઓ ભારતમાં સ્થાપિત કરવા માટે ત્યાં અમલમાં મૂકવામાં આવેલ શ્રેષ્ઠતમ રીતોને અપનાવી શકે. આ સમજૂતી કરાર સાથે આઇસીએઆઇ એ એકાઉન્ટન્સી વ્યવસાયમાં સેવાના નિકાસને પૂરો પાડીને અઝરબૈજાન સાથે પોતાની ભાગીદારી મજબૂત કરવામાં સક્ષમ બનશે.
પશ્ચાદભૂમિકા:
ધ ઇન્સ્ટિટ્યૂટ ઓફ ચાર્ટર એકાઉન્ટન્ટસ ઓફ ઈન્ડિયા  એ ભારતમાં ચાર્ટર્ડ એકાઉન્ટન્ટસ એક્ટ, 1949 અંતર્ગત ચાર્ટર્ડ એકાઉન્ટન્ટસના વ્યવસાયનું નિયમન કરવા માટે સ્થાપિત કરવામાં આવેલ એક બંધારણીય સંસ્થા છે. આઇસીએઆઇએ ચાર્ટર્ડ એકાઉન્ટન્ટના વ્યવસાયને આગળ વધારવા માટે શિક્ષણ, વ્યાવસાયિક વિકાસ, ઉચ્ચ ગુણવત્તા એકાઉન્ટિંગની જાળવણી, ઓડિટીંગ અને નૈતિક માનાંકોના ક્ષેત્રમાં મહત્વપૂર્ણ યોગદાન આપ્યું છે કે જે સમગ્ર વિશ્વમાં જાણીતું છે. ધ ચેમ્બર ઓફ ધ રિપબ્લિક ઓફ અઝરબૈજાન ની સ્થાપના રિપબ્લિક ઓફ અઝરબૈજાનમાં ઓડિટ વ્યવસાયને નિયમિત કરવા માટે 2004માં સુધારો કરેલ ઓડિટ ઓફ 1944 ઉપરના કાયદા અનુસાર કરવામાં આવી હતી.
SD/GP/BT
(Visitor Counter : 155
મંત્રીમંડળ
મંત્રીમંડળે ભારતીય ચાર્ટર્ડ એકાઉન્ટન્ટ્સ સંસ્થાન અને સાઉદી ઓર્ગેનાઇઝેશન ફોર સર્ટિફાઇડ પબ્લિક એકાઉન્ટન્ટ્સ વચ્ચે થયેલા એમઓયુ નવીનીકૃત કરવા માટે મંજૂરી આપી
આજે પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી કેન્દ્રીય મંત્રીમંડળની બેઠકમાં ઇન્સ્ટિટ્યૂટ ઑફ ચાર્ટર્ડ એકાઉન્ટ્સ ઑફ ઇન્ડિયા  અને સાઉદી અરેબિયાની સાઉદી ઓર્ગેનાઇઝેશન ફોર સર્ટિફાઇડ પબ્લિક એકાઉન્ટન્ટ્સ  વચ્ચે વર્ષ 2014માં થયેલા એમઓયુ  અને તેનાં નવીનીકરણને કાર્યોત્તર મંજૂરી આપવામાં આવી હતી. આ એમઓયુનો ઉદ્દેશ બંને દેશો વચ્ચે કૉર્પોરેટ વહીવટી, ટેકનિકલ સંશોધન અને સલાહ, ગુણવત્તાની સુનિશ્ચિતતા, ફોરેન્સિક એકાઉન્ટિંગ, નાનાં અને મધ્યમ કદની પ્રેક્ટિસ  માટેની સમસ્યાઓનું સમાધાન, ઇસ્લામિક ફાઇનાન્સ, કન્ટિન્યૂઇંગ પ્રોફેશનલ ડેવલપમેન્ટ  અને એકાઉન્ટન્સી વ્યવસાય સાથે સંબંધિત પારસ્પરિક હિત સાથે સંબંધિત અન્ય વિષયોને પ્રોત્સાહન આપવાનો છે.
મુખ્ય અસરઃ
આ એમઓયુનો ઉદ્દેશ આઇસીએઆઈનાં સભ્યો, વિદ્યાર્થીઓ અને તેમની સંસ્થાઓનાં શ્રેષ્ઠ હિતમાં પારસ્પરિક લાભદાયક સંબંધને વિકસાવવા સંયુક્તપણે કામ કરવાનો છે.
આ એમઓયુ આઇસીએઆઈનાં સભ્યોને તેમની વ્યાવસાયિક કામગીરીઓનું વિસ્તરણ કરવાની તક પ્રદાન કરશે અને સાથે સાથે આઇસીએઆઈ સ્થાનિક નાગરિકોની ક્ષમતાનું નિર્માણ કરનારી સંસ્થા બનશે.
આ એમઓયુ આઇસીએઆઈને એકાઉન્ટિંગ અને ઓડિટિંગ વ્યવસાયને પ્રોત્સાહન આપવા વધુ સક્ષમ બનાવશે તેમજ વ્યાવસાયને વિકસાવવા અને તેનાં દરજ્જાને સુધારવા તરફ દોરી શકતી તમામ બાબતોને વધુ મજબૂત બનાવશે.
લાભાર્થીઓઃ
આઇસીએઆઈ પૂર્વીય પ્રાંતના જેદ્દાહ, રિયાધ અને સાઉદી અરેબિયાને આવરી લેતાં 3 ખંડોમાં મજબૂત હાજરી ધરાવે છે, જે 200થી વધારે સભ્યો ધરાવે છે, જેઓ વ્યાવસાયિકતાનાં વિવિધ સ્તરે સંકળાયેલા છે. એમઓયુ આઇસીએઆઈ અને એસઓસીપીએ વચ્ચે કામગીરીનાં સંબંધોને મજબૂત બનાવશે, જેથી ભારતમાં ભારતીય ચાર્ટર્ડ એકાઉન્ટને સારી એવી વ્યાવસાયિક તકો મળશે અને પૂર્વ પ્રાંતમાં કર્મચારીઓનો આત્મવિશ્વાસ વધશે, જે ભારતીય ચાર્ટર્ડ એકાઉન્ટન્ટ માટે રોજગારીમાં નોંધપાત્ર વધારો કરશે.
પૃષ્ઠભૂમિ:
ધ ઇન્સ્ટિટ્યૂટ ઑફ ચાર્ટર્ડ એકાઉન્ટ્સ ઑફ ઇન્ડિયા  ભારતીય સંસદે પસાર કરેલા કાયદા મુજબ સ્થાપિત કાયદેસરની સંસ્થા છે. ધ ચાર્ટર્ડ એકાઉન્ટન્ટ્સ એક્ટ, 1949 ભારતમાં ચાર્ટર્ડ એકાઉન્ટન્સીનાં વ્યવસાયનું નિયમન કરવા માટે બનાવવામાં આવ્યો છે. શાહી ફરમાન હેઠળ સાઉદી સર્ટિફાઇડ પબ્લિક એકાઉન્ટન્ટ્સ રેગ્યુલેશન જાહેર થયાં હતાં, જેમાં એ દેશમાં એકાઉન્ટન્સી અને ઓડિટિંગ વ્યવસાયને પ્રોત્સાહન આપવા માટેની જવાબદારી “સાઉદી ઓર્ગેનાઇઝેશન ફોર સર્ટિફાઇડ પબ્લિક એકાઉન્ટ્સ ”ને સુપરત કરવામાં આવી હતી.
NP/J.Khunt/GP/RP
(Visitor Counter : 50
ગૃહ મંત્રાલય
લૉકડાઉનના સમય પછી ઉત્પાદન ઉદ્યોગો ફરી શરૂ કરવા અંગે NDMA દ્વારા માર્ગદર્શિકા બહાર પાડવામાં આવી
ફિલ્ડમાં કામ કરનારાઓએ માર્ગદર્શિકાઓનું સુસ્ત પાલન કરવાનું રહેશે
કેન્દ્રીય ગૃહ મંત્રાલય  દ્વારા લૉકડાઉનનો સમય પૂરો થયા પછી ઉત્પાદન ઉદ્યોગોને ફરી શરૂ કરવા અંગે આપત્તિ વ્યવસ્થાપન અધિનિયમ 2005 અંતર્ગત વિગતવાર માર્ગદર્શિકા બહાર પાડવામાં આવી છે.
કોવિડ-19 સામે પ્રતિક્રિયાના ભાગરૂપે અગાઉ 25 માર્ચના રોજ અમલ સાથે દેશવ્યાપી લૉકડાઉન લાગુ કરવાનો આદેશ આપવામાં આવ્યો હતો. કેટલાક ઝોનમાં તબક્કાવાર લૉકડાઉનનો સમયગાળો લંબાવવામાં આવ્યો હોવાથી, ચોક્કસ આર્થિક પ્રવૃત્તિઓને તા. 1 મે 2020ના રોજના NDMA આદેશ નંબર- 1-29/2020-PP અને તા. 1 મે 2020ના રોજના ગૃહ મંત્રાલયના આદેશ નંબર- 40- 3/2020-DM-I અનુસાર મંજૂરી આપવામાં આવી છે.
કેટલાક અઠવાડિયા સુધી લૉકડાઉનના અમલના કારણે અને લૉકડાઉન દરમિયાન ઔદ્યોગિક એકમો બંધ રહેવાથી, કેટલાક ઓપરેટરો દ્વારા સ્થાપિત SOPનું પાલન ન કરવામાં આવ્યું હોય તે શક્ય છે. પરિણામે, કેટલીક ઉત્પાદન સુવિધાઓ, પાઇપલાઇન, વાલ્વ વગેરે પાસે બાકી રહેલું રસાયણ પડ્યું રહ્યું હોય જેના કારણે જોખમ ઉભું થઇ શકે છે. હાનિકારક રસાયણો અને જ્વલશીલ સામગ્રીઓની સંગ્રહ સુવિધાઓ માટે પણ આ બાબત લાગુ પડે છે.
રાષ્ટ્રીય આપત્તિ વ્યવસ્થાપન સત્તામંડળ દ્વારા નીચે દર્શાવેલી માર્ગદર્શિકા બહાર પાડવામાં આવી છે-
1. રાસાયણિક આપત્તિ, 2007 પર માર્ગદર્શિકા
2. રાસાયણિક  આપત્તિ 2009ના વ્યવસ્થાપન પર માર્ગદર્શિકા
3. POL ટેન્કરોના પરિવહન માટે સલામતી અને સુરક્ષા વધુ મજબૂત કરવી, 2010, જે રસાયણ ઉદ્યોગો માટે સંબંધિત છે. પર્યાવરણ સુરક્ષા અધિનિયમ, 1086 હેઠળ હાનિકારક રસાયણનું ઉત્પાદન, સંગ્રહ અને આયાત કાયદો, 1989 આ ઉદ્યોગો માટે કાનૂની જરૂરિયાતો પૂરી પાડે છે.
જ્યારે લૉકઆઉટ/ટેગઆઉટ પ્રક્રિયાઓ કરવામાં ન આવે ત્યારે, સંખ્યાબંધ ઉર્જા સ્રોતો ઇલેક્ટ્રિકલ, મિકેનિકલ અથવા રાસાયણિક ઉપકરણની સર્વિસ કરતા અથવા મેન્ટેનન્સ કરતા ચાલકો/ સુપરવાઇઝરો માટે હાનિકારક પૂરવાર થઇ શકે છે. જ્યારે ભારે મશીનરી અને ઉપકરણોની સમયાંતરે જાળવણી ન કરવામાં આવે ત્યારે તે ચાલકો/ સુપરવાઇઝરો માટે જોખમી પુરવાર થઇ શકે છે.
વપરાશ યોગ્ય પ્રવાહીઓ, વાયુ મિશ્રિત ઘટકો, ખુલ્લા વાયરો, કન્વેયર બેલ્ટ અને ઓટોમેટેડ વાહનો ઉત્પાદન સુવિધામાં અતિ ઉચ્ચ જોખમનો માહોલ ઉભો કરે છે. સલામતી સંહિતાનું અયોગ્ય પાલન અને રસયાણોના લેબલિંગની અયોગ્ય કામગીરીના કારણે વધુમાં ગંભીર જોખમો ઉભા થઇ શકે છે.
જ્યારે અનઅપેક્ષિત ઘટના બને ત્યારે, તાત્કાલિક પ્રતિક્રિયાનું સંચાલન કરવાનું વધુ પડકારજનક બની જાય છે. જોખમને ઘટાડવા માટે અને ઔદ્યોગિક એકમોને સફળતાપૂર્વક ફરી શરૂ કરવા તેમને પ્રોત્સાહન આપવા માટે, નીચે દર્શાવેલી માર્ગદર્શિકાઓનો ઉપયોગ કરવામાં આવે છે.
રાજ્ય સરકાર સુનિશ્ચિત કરશે કે, સંબંધિત મોટા આકસ્મિક હાનિકારક  એકમોના ઓફ-સાઇટ આપત્તિ વ્યવસ્થાપન પ્લાન તૈયાર છે અને તેનો અમલ કરવાની પણ સંપૂર્ણ તૈયારીઓ કરવામાં આવેલી છે. આ ઉપરાંત એ પણ સલાહભર્યું છે કે, જિલ્લાના તમામ જવાબદાર અધિકારીઓ ઔદ્યોગિક ઓન-સાઇટ આપત્તિ વ્યવસ્થાપન પ્લાનનો અમલ કરાયેલો છે અને કોવિડ-19 લૉકડાઉન દરમિયાન તેમજ તે પછી ઉદ્યોગોને ફરી શરૂ કરવા માટે પ્રમાણભૂત પરિચાલન પ્રક્રિયાઓનો અમલ કરવામાં આવ્યો છે તે સુનિશ્ચિત કરે.
વિગતવાર માર્ગદર્શિકા જોવા માટે અહીં ક્લિક કરો
GP/DS
(
નાણા મંત્રાલય
રેવન્યુ ડેફિસિટ ગ્રાન્ટ  14 રાજ્યોને રૂ. 7,183.42 કરોડ જારી કરાયા
ચાલુ નાણાકીય વર્ષમાં અત્યાર સુધીમાં રાજ્યોને જાહેર કરાયેલ કુલ મહેસૂલ ખાધ ગ્રાન્ટ વધીને રૂ. 50,283.92 કરોડ થઈ
2022-23માં રાજ્યોને કુલ રૂ. 86,201 કરોડની રેવન્યુ ડેફિસિટ ગ્રાન્ટ મળશે
નાણા મંત્રાલયના ખર્ચ વિભાગે ગુરુવારે 14 રાજ્યોને રૂ.7,183.42 કરોડની પોસ્ટ ડિવોલ્યુશન રેવન્યુ ડેફિસિટ  ગ્રાન્ટનો 7મો માસિક હપ્તો બહાર પાડ્યો છે. આ ગ્રાન્ટ પંદરમા નાણાપંચની ભલામણો અનુસાર બહાર પાડવામાં આવી છે.
પંદરમા નાણાં પંચે કુલ પોસ્ટ ડિવોલ્યુશન રેવન્યુ ડેફિસિટ ગ્રાન્ટની નાણાકીય વર્ષ 2022-23 માટે 14 રાજ્યોને 86,201 કરોડની ભલામણ કરી છેભલામણ કરેલ ગ્રાન્ટ ખર્ચ વિભાગ દ્વારા ભલામણ કરેલ રાજ્યોને 12 સમાન માસિક હપ્તામાં આપવામાં આવે છે. ઑક્ટોબર, 2022 મહિના માટે 7મો હપ્તો રિલીઝ થવા સાથે, 2022-23માં રાજ્યોને જાહેર કરાયેલ મહેસૂલ ખાધ અનુદાનની કુલ રકમ વધીને રૂ. 50,282.92 કરોડ છે.
બંધારણના અનુચ્છેદ 275 હેઠળ રાજ્યોને પોસ્ટ ડિવોલ્યુશન રેવન્યુ ડેફિસિટ ગ્રાન્ટ આપવામાં આવે છે. રાજ્યોના રેવન્યુ એકાઉન્ટ્સમાં ડિવોલ્યુશન પછીના તફાવતને પહોંચી વળવા અનુગામી નાણાપંચોની ભલામણો અનુસાર રાજ્યોને અનુદાન જારી કરવામાં આવે છે.
આ ગ્રાન્ટ મેળવવા માટે રાજ્યોની લાયકાત અને 2020-21 થી 2025-26ના સમયગાળા માટે ગ્રાન્ટની માત્રા નક્કી કરવામાં આવી હતી. આ સમયગાળા દરમિયાન વિનિમય.
2022-23 દરમિયાન પંદરમા નાણાપંચ દ્વારા પોસ્ટ ડિવોલ્યુશન રેવન્યુ ડેફિસિટ ગ્રાન્ટની ભલામણ કરવામાં આવેલ રાજ્યો છેઃ આંધ્ર પ્રદેશ, આસામ, હિમાચલ પ્રદેશ, કેરળ, મણિપુર, મેઘાલય, મિઝોરમ, નાગાલેન્ડ, પંજાબ, રાજસ્થાન, સિક્કિમ, ત્રિપુરા, ઉત્તરાખંડ અને પશ્ચિમ બંગાળ.
2022-23 માટે ભલામણ કરાયેલ પોસ્ટ ડિવોલ્યુશન રેવન્યુ ડેફિસિટ ગ્રાન્ટની રાજ્યવાર વિગતો અને રાજ્યોને 7મા હપ્તા તરીકે જારી કરવામાં આવેલી રકમ નીચે મુજબ છે:
રાજ્યવાર પોસ્ટ ડિવોલ્યુશન રેવન્યુ ડેફિસિટ ગ્રાન્ટ  બહાર પાડવામાં આવી

|
|
ક્રમ
|
|
રાજ્યનું નામ
|
|
ઑક્ટોબર, 2022 મહિના માટે 7મો હપ્તો બહાર પાડવામાં આવ્યો.
|
|
2022-23 દરમિયાન રાજ્યોને કુલ PDRDG જાહેર કરવામાં આવ્યા.
|
|
1
|
|
આંધ્ર પ્રદેશ
|
|
879.08
|
|
6153.58
|
|
2
|
|
આસામ
|
|
407.50
|
|
2852.50
|
|
3
|
|
હિમાચલ પ્રદેશ
|
|
781.42
|
|
5469.92
|
|
4
|
|
કેરળ
|
|
1097.83
|
|
7684.83
|
|
5
|
|
મણિપુર
|
|
192.50
|
|
1347.50
|
|
6
|
|
મેઘાલય
|
|
86.08
|
|
602.58
|
|
7
|
|
મિઝોરમ
|
|
134.58
|
|
942.08
|
|
8
|
|
નાગાલેન્ડ
|
|
377.50
|
|
2642.50
|
|
9
|
|
પંજાબ
|
|
689.50
|
|
4826.50
|
|
10
|
|
રાજસ્થાન
|
|
405.17
|
|
2836.17
|
|
11
|
|
સિક્કિમ
|
|
36.67
|
|
256.67
|
|
12
|
|
ત્રિપુરા
|
|
368.58
|
|
2580.08
|
|
13
|
|
ઉત્તરાખંડ
|
|
594.75
|
|
4163.25
|
|
14
|
|
પશ્ચિમ બંગાળ
|
|
1132.25
|
|
7925.75
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 170
પ્રધાનમંત્રીનું કાર્યાલય
પ્રધાનમંત્રી અને કતારના આમીર વચ્ચે ટેલિફોનિક ચર્ચા થઇ
પ્રધાનમંત્રી શ્રી નરેન્દ્ર મોદીએ આજે કતાર દેશના આમીર મહામહિમ શેખ તામીમ બિન હમાદ અલથાની સાથે ટેલિફોન પર ચર્ચા કરી હતી.
બંને નેતાઓએ વર્તમાન સમયમાં વૈશ્વિક મહામારી કોવિડ-19 સંબંધિત સતત બદલાઇ રહેલી પરિસ્થિતિ અંગે તેમજ તેની સામાજિક અને આર્થિક અસરો અંગે ચર્ચા કરી હતી. બંને નેતાઓએ પોતાના દેશમાં આ વાયરસને નિયંત્રણમાં લેવા માટે સરકાર દ્વારા લેવામાં આવેલા પગલાં અંગે એકબીજાને જણાવ્યું હતું. પ્રધાનમંત્રીએ મહામહિમ આમીરને SAARC દેશોમાં તાજેતરમાં લેવાયેલી પ્રાદેશિક પહેલ અને દિવસની શરૂઆતમાં G-20 નેતાઓ સાથે યોજાયેલી વર્ચ્યુઅલ સમિટ અંગે પણ માહિતી આપી હતી.
બંને નેતાએ આશા વ્યક્ત કરી હતી કે, તમામ અસરગ્રસ્ત દેશોમાં આ બીમારીનો ફેલાવો રોકવા માટે થઇ રહેલા પ્રયાસો અને લેવામાં આવેલા પગલાંથી ખૂબ જ વહેલી તકે સકારાત્મક પરિણામ મળશે. તેમણે આ મહામારી સામે લડવા માટે આંતરરાષ્ટ્રીય એકતા અને માહિતીના આદાનપ્રદાનના મહત્વ પર ભાર મૂક્યો હતો.
કતારમાં રહેલા ભારતીયોના કલ્યાણ માટે કતાર દ્વારા કરવામાં આવતા પ્રયાસો અને ખાસ કરીને વર્તમાન પરિસ્થિતિમાં વ્યક્તિગત રીતે તેમના પર ધ્યાન આપવા બદલ પ્રધાનમંત્રીએ મહામહિમ શેખ તામીમ બિન હમાદ અલથાનીનો આભાર વ્યક્ત કર્યો હતો.
પ્રધાનમંત્રી અને મહામહિમ આમીરે હાલમાં ઉભરી રહેલી પરિસ્થિતિ અંગે નિયમિત સંપર્ક અને વિચારવિમર્શ માટે સંમતિ દાખવી હતી.
RP
(Visitor Counter : 76
પ્રધાનમંત્રીનું કાર્યાલય
પ્રધાનમંત્રીએ સશસ્ત્ર સેના ઝંડા દિવસના અવસર પર સશસ્ત્ર દળના સૈનિકોને સલામી આપી
પ્રધાનમંત્રી શ્રી નરેન્દ્ર મોદીએ સશસ્ત્ર સેના ઝંડા દિવસના અવસર પર સશસ્ત્ર દળના સૈનિકો અને તેમના પરિવારજનોને સલામી આપી.
પ્રધાનમંત્રીએ કહ્યું, “સશસ્ત્ર સેના ઝંડા દિવસના અવસર પર અમે આપણા જવાનો અને એમના પરિવારજનોના અદમ્ય સાહસને સલામ કરીએ છીએ. હું આપને આપણી સેનાના કલ્યાણમાં યોગદાન આપવા માટે પણ આગ્રહ કરૂં છું”
RP
(Visitor Counter : 122
માનવ સંસાધન વિકાસ મંત્રાલય
માનવ સંસાધન વિકાસ મંત્રાલયે UGC, AICTE, NCTE, NIOS, NCERT અને KVSને કોવિડ-19ના જોખમ વચ્ચે કઈ રીતે સુરક્ષિત રહેવું તે અંગે પત્ર લખ્યો
કોવિડ-19ના જોખમના પગલે માનવ સંસાધન વિકાસ મંત્રાલયે UGC, AICTE, NCTE, NIOS, NCERT અને KVSને આ સંકટના સમયગાળા દરમિયાન કઈ રીતે સુરક્ષિત રહેવું તે અંગે પત્ર લખ્યો છે. માનવ સંસાધન વિકાસ મંત્રાલયના આ સંસ્થાનોને લખેલા પત્રમાં સચિવ, એચઆરડી, શ્રી અમિત ખરેએ માહિતી આપી છે કે કોવિડ-19 વિરુદ્ધ લડવા માટે જાહેર ખાનગી ભાગીદારીમાં ભારત સરકાર દ્વારા આરોગ્ય સેતુ નામની એક એપ તૈયાર કરવામાં આવી છે. આ એપ લોકોને કોરોના વાયરસનો ચેપ લાગવાની તેમને કેટલી શક્યતા છે તે ચકાસવામાં મદદ કરશે. આ એપ તેની સંભાવના કટિંગ એજ બ્લુટુથ ટેકનોલોજી, અલ્ગૉરિધમ અને કૃત્રિમ બુદ્ધિમત્તાનો ઉપયોગ કરીને અન્ય લોકો સાથે જે તે વ્યક્તિનો કેટલો સંપર્ક છે તેના આધારે નક્કી કરે છે. આ એપ વિદ્યાર્થીઓ, ફેકલ્ટી/ શિક્ષકો અને તેમના પરિવારના સભ્યોને સહાયક બનશે. આ એપ નીચે આપેલ લીંકના માધ્યમથી ડાઉનલોડ કરી શકાય છે.
iOS : itms-apps://itunes.apple.com/app/id505825357
Android : https://play.google.com/store/apps/details?id=nic.goi.arogyasetu
આ ઉપરાંત એવી પણ માહિતી આપવામાં આવી છે કે સ્વ-કાળજી માટે રોગપ્રતિકારક શક્તિ વધારવા માટેના પગલાઓ માટે આયુષ મંત્રાલયે કેટલીક નિયમાવલી પણ ઘડી કાઢી છે; તે આપણા વિદ્યાર્થીઓ, ફેકલ્ટી સભ્યો, શિક્ષકો અને તેમના પરિવારના સભ્યો માટે લાભદાયક નીવડશે.
સ્વકાળજી માટેના રોગપ્રતિકારક શક્તિ વધારવા માટેના પગલાઓ માટે અહિ ક્લિક કરો
Kindly click here for Ayurveda immunity boosting measures for self-care
પત્રમાં એમ પણ સૂચવવામાં આવ્યું છે કે ૩જી એપ્રિલ 2020ના રોજ પ્રધાનમંત્રી દ્વારા તેમના સંબોધનમાં વિનંતી કરવામાં આવ્યા અનુસાર પ્રકાશનું મહત્વ સમજવા માટે અને આપણે સૌ જે ઉદ્દેશ્ય માટે સાથે મળીને લડી રહ્યા છે તેને મહત્વ ટાંકવા માટે 5 એપ્રિલ 2020ના રોજ રાત્રે 9 વાગ્યે 9 મિનીટ માટે વિદ્યાર્થીઓ મીણબત્તી, દીવડા અથવા તેમના મોબાઇલમાં ટોર્ચ શરૂ કરી શકે છે. આમ છતાં કોઇપણ વ્યક્તિએ કોલોની અથવા રસ્તા પર કે પોતાના ઘરની બહાર કોઇપણ જગ્યાએ ક્યાંય ભેગા ના થવું જોઈએ.
(Visitor Counter : 207
પ્રધાનમંત્રીનું કાર્યાલય
દિવ્યાંગ વ્યક્તિઓના આંતરરાષ્ટ્રીય દિવસ નિમિત્તે પ્રધાનમંત્રીનો સંદેશ
દિવ્યાંગ વ્યક્તિઓના આંતરરાષ્ટ્રીય દિવસ નિમિત્તે પ્રધાનમંત્રી નરેન્દ્ર મોદીએ જણાવ્યું હતું કે
આ વર્ષની સંયુક્ત રાષ્ટ્રની થીમ “Building Back Better: toward a disability-inclusive, accessible and sustainable post COVID-19 World” ને અનુરૂપ, ચાલો આપણે આપણા દિવ્યાંગ બહેનો અને ભાઈઓ માટે તક સુનિશ્ચિત કરવા અને સુલભતા સુધારવા તરફ સામૂહિક રીતે કાર્યરત રહીએ.
દિવ્યાંગ વ્યક્તિઓની સ્થિતિસ્થાપકતા અને ધૈર્ય આપણને પ્રેરણા આપે છે. સુલભ ભારતની પહેલ અંતર્ગત, અસંખ્ય પગલાં લેવામાં આવ્યા છે જે સુનિશ્ચિત કરે છે કે આપણા દિવ્યાંગ બહેનો અને ભાઈઓના જીવનમાં સકારાત્મક પરિવર્તન આવી રહ્યું છે. ”
In line with the year’s @UN theme of “Building Back Better: toward a disability-inclusive, accessible and sustainable post COVID-19 World”, let us collectively keep working towards ensuring opportunity and improving accessibility for our Divyang sisters and brothers.
— Narendra Modi  December 3, 2020
The resilience and fortitude of persons with disabilities inspires us. Under the Accessible India initiative, numerous measures have been taken that ensure there is a positive change in the lives of our Divyang sisters and brothers. #InternationalDayofPersonswithDisabilities
— Narendra Modi  December 3, 2020
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ ઉત્કૃષ્ઠ સાંસદ પુરસ્કાર સમારંભમાં હાજરી આપી
પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં ભારતીય સંસદીય સમૂહ  દ્વારા આયોજીત ઉત્કૃષ્ઠ સાંસદ પુરસ્કાર સમારંભમાં હાજરી આપી હતી. ભારતના માનનીય રાષ્ટ્રપતી શ્રી રામનાથ કોવિંદે સંસદના સેન્ટ્ર હોલમાં ઉત્કૃષ્ઠ કામગીરી કરનાર સાંસદોને પુરસ્કારો એનાયત કર્યા હતા. ઉપરાષ્ટ્રપતિ શ્રી એમ. વેંકૈયા નાયડુ અને લોકસભાનાં સ્પીકર શ્રીમતી સુમિત્રા મહાજન પણ આ પ્રસંગે હાજર રહ્યા હતા.
એવોર્ડ વિજેતા સાંસદોને અભિનંદન પાઠવતાં પ્રધાનમંત્રીએ જણાવ્યું હતું કે, તેમણે સંસદ અને દેશને જે પ્રદાન કર્યું છે તે હંમેશાં યાદગાર બની રહેશે. આ નોંધપાત્ર કામગીરી બજાવનારા સાંસદો સાથે કામ કરવાનો અને તેમની પાસેથી શિખવાનો મને આનંદ છે.
પ્રધાનમંત્રીએ જણાવ્યું હતું કે સંસદ 125 કરોડ ભારતીયોનાં સપનાં અને અવાજનું પ્રતિનિધિત્વ કરે છે, સંસદમાં જે કાંઈ બોલાય છે તે અપાર મૂલ્ય ધરાવે છે અને નીતિ ઘડનારા સમુદાય અને સરકારને મહત્વની સમસ્યાઓ ઉકેલવા માટે તક પૂરી પાડે છે.
આ પ્રસંગે વાત કરતાં પ્રધાનમંત્રીએ જણાવ્યું હતું કે સંસદમાં થતી ખલેલ સામાન્ય રીતે સાંસદો જેમનું પ્રતિનિધિત્વ કરે છે તે સામાન્ય માનવીના જીવનને અસર કરે છે. તેમણે વધુમાં જણાવ્યું કે જે કોઈ ખલેલ થાય છે તેનાથી સરકાર કરતાં દેશને વધુ નુકશાન થાય છે.
પ્રધાનમંત્રીએ જણાવ્યું કે સાંસદોની એ જવાબદારી રહે છે કે સંસદ સરળ રીતે કામ કરી શકે તે માટે ખાતરી પૂરી પાડે જેથી દરેક સાંસદને બેલવાની તક મળી રહે અને એ દ્વારા તે ઈતિહાસનો હિસ્સો બની રહે.
RP
(Visitor Counter : 110
માહિતી અને પ્રસારણ મંત્રાલય
ઓનલાઈન સટ્ટાબાજીને પ્રોત્સાહન આપતી કોઈ જાહેરાતો ન આપી શકાય, મંત્રાલયે મીડિયાને એડવાઈઝરી જારી કરી
ઓનલાઈન અને સોશિયલ મીડિયા પર ઓનલાઈન સટ્ટાબાજીની જાહેરાતોથી ભારતીય પ્રેક્ષકોને લક્ષ્ય નહીં બનાવી શકાય
'સટ્ટાબાજી ગ્રાહકો માટે નોંધપાત્ર નાણાકીય, સામાજિક-આર્થિક જોખમ ઊભું કરે છે'
માહિતી અને પ્રસારણ મંત્રાલયે આજે પ્રિન્ટ, ઈલેક્ટ્રોનિક અને ડિજિટલ મીડિયાને ઓનલાઈન સટ્ટાબાજીના પ્લેટફોર્મની જાહેરાતથી દૂર રહેવા માટે એક એડવાઈઝરી જારી કરી છે. આ એડવાઈઝરી પ્રિન્ટ, ઈલેક્ટ્રોનિક, સોશિયલ અને ઓનલાઈન મીડિયામાં દેખાતી ઓનલાઈન સટ્ટાબાજીની વેબસાઈટ/પ્લેટફોર્મની સંખ્યાબંધ જાહેરાતો તરીકે પ્રકાશમાં આવે છે.
સટ્ટાબાજી અને જુગાર, દેશના મોટાભાગના ભાગોમાં ગેરકાયદેસર, ગ્રાહકો માટે, ખાસ કરીને યુવાનો અને બાળકો માટે નોંધપાત્ર નાણાકીય અને સામાજિક-આર્થિક જોખમ ઊભું કરે છે, એમ એડવાઈઝરીમાં જણાવાયું છે. જેમાં વધુમાં ઉમેર્યું છે કે ઓનલાઈન સટ્ટાબાજી પરની આ જાહેરાતો આ મોટાપાયે પ્રતિબંધિત પ્રવૃત્તિને પ્રોત્સાહન આપવાની અસર ધરાવે છે. "ઓનલાઈન સટ્ટાબાજીની જાહેરાતો ગેરમાર્ગે દોરનારી હોય છે, અને પ્રેસ કાઉન્સિલ એક્ટ, 1978 હેઠળ પ્રેસ કાઉન્સિલ ઓફ ઈન્ડિયા અંતર્ગત જારી ગ્રાહક સુરક્ષા અધિનિયમ 2019, કેબલ ટેલિવિઝન નેટવર્ક્સ રેગ્યુલેશન એક્ટ, 1995 હેઠળની જાહેરાત સંહિતા અને પત્રકારત્વના આચારના ધોરણો હેઠળ જાહેરખબરના ધોરણો સાથે કડક રીતે સુસંગત હોય એવું જણાતું નથી. ”, એમ તેમાં જણાવાયું છે.
આ એડવાઈઝરી વ્યાપક જાહેર હિતમાં જારી કરવામાં આવી છે અને તેમાં પ્રિન્ટ અને ઈલેક્ટ્રોનિક મીડિયાને ઓનલાઈન સટ્ટાબાજીના પ્લેટફોર્મની જાહેરાતો પ્રકાશિત કરવાથી દૂર રહેવાની સલાહ આપવામાં આવી છે. તેમાં ઓનલાઈન જાહેરાત મધ્યસ્થી અને પ્રકાશકો સહિત ઓનલાઈન અને સોશિયલ મીડિયાને ભારતમાં આવી જાહેરાતો પ્રદર્શિત ન કરવા અથવા ભારતીય પ્રેક્ષકોને આવી જાહેરાતો માટે નિશાન ના બનાવવાની સલાહ પણ આપાવામાં આવી છે.
4ઠ્ઠી ડિસેમ્બર, 2020ના રોજ, માહિતી અને પ્રસારણ મંત્રાલયે ખાનગી સેટેલાઇટ ટીવી ચેનલોને ઓનલાઈન ગેમિંગની જાહેરાતો પર એડવર્ટાઈઝિંગ સ્ટાન્ડર્ડ્સ કાઉન્સિલ ઓફ ઈન્ડિયા  માર્ગદર્શિકાનું પાલન કરવા માટે એક એડવાઈઝરી જારી કરી હતી જેમાં ઑનલાઇન ગેમિંગની વિઝ્યુઅલ જાહેરાતો અંગે પ્રિન્ટ અને ઑડિયો માટે ચોક્કસ શું કરવું અને શું ન કરવું તેની જાણકારી આપવામાં આવી છે.
વિગતવાર સલાહ નીચેની લિંક પર વાંચી શકાય છે:
https://mib.gov.in/sites/default/files/Advisory%20on%20online%20betting%20advertisements%2013.06.2022%282%29_0.pdf
SD/GP/JD
(Visitor Counter : 249
માહિતી અને પ્રસારણ મંત્રાલય
ઇ-કોમર્સ કંપનીઓ દ્વારા બિન-આવશ્યક સામાનના પૂરવઠા પર પ્રતિબંધ રહેશે
કેન્દ્રીય ગૃહ મંત્રાલય દ્વારા સ્પષ્ટતા કરવામાં આવી છે કે,લૉકડાઉન દરમિયાન ઇ-કોમર્સ કંપનીઓ દ્વારા બિન-આવશ્યક સામાનના પૂરવઠા પર પ્રતિબંધ ચાલુ રહેશે.
GP/DS
(